दिनेश कार्तिक की कप्तानी वाली कोलकाता के लिए क्रिस लिन और सुनील नरेन ओपनिंग कर सकते हैं. क्यों कि कार्तिक ने नरेन की जगह रोबिन उथप्पा को भी ओपनिंग का मौका दिया था. लेकिन वो सफल नहीं रहे. इसलिए नरेन को ओपनिंग का मौका मिल सकता है. टीम के टॉप बैटिंग ऑर्डर की बात करें तो लिन, नरेन और उथप्पा के अलावा नितीश राणा, कार्तिक और आंद्र रसेल प्लेइंग इलेवन का हिस्सा होंगे. रसेल ऑलराउंडर खिलाड़ी हैं. वहीं भारत की अंडर 19 टीम के स्टार खिलाड़ी शुभमन गिल और शिवम मावी भी प्लेइंग इलेवन में होंगे. गेंदबाजी में अनुभवी पीयूष चावला के अलावा कुलदीप यादव और टॉम कर्रन होंगे.